CELEX: C2004/228/28
Language: da
Date: 2004-09-11 00:00:00
Title: Domstolens dom (Femte Afdeling) af 15. juli 2004 i sag C-407/03, Kommissionen for De Europæiske Fællesskaber mod Republikken Finland (Traktatbrud — bevaring af naturtyper — vilde dyr og planter)

11.9.2004   
            
            
               DA
            
            
               Den Europæiske Unions Tidende
            
            
               C 228/15
            
         
      DOMSTOLENS DOM
   
   (Femte Afdeling)
   af 15. juli 2004
   i sag C-407/03, Kommissionen for De Europæiske Fællesskaber mod Republikken Finland (1)
   
   (Traktatbrud - bevaring af naturtyper - vilde dyr og planter)
   (2004/C 228/28)
   Processprog: finsk
   I sag C-407/03, Kommissionen for De Europæiske Fællesskaber (befuldmægtigede: M. van Beek og M. Huttunen) mod Republikken Finland (befuldmægtiget: A. Guimaraes-Purokoski), angående en påstand om, at det fastslås, at Republikken Finland har tilsidesat sine forpligtelser i henhold til Rådets direktiv 92/43/EØF af 21. maj 1992 om bevaring af naturtyper samt vilde dyr og planter (EFT L 206, s. 7), idet den ikke i sin lovgivning med tilstrækkelig retssikkerhed har fastsat en forpligtelse til at gennemføre en passende vurdering af alle projekter, herunder projekter for hvilke der skal foretages en vurdering af indvirkningen på miljøet, som foreskrevet i direktivets artikel 6, stk. 3, har Domstolen (Femte Afdeling), sammensat af afdelingsformanden, C. Gulmann, og dommerne S. von Bahr og R. Silva de Lapuerta (refererende dommer); generaladvokat: J. Kokott; justitssekretær: R. Grass, den 15. juli 2004 afsagt dom, hvis konklusion lyder således:
   
               1.
            
            
               Republikken Finland har tilsidesat sine forpligtelser i henhold til artikel 6, stk. 3, i Rådets direktiv 92/43/EØF af 21. maj 1992 om bevaring af naturtyper samt vilde dyr og planter, idet den ikke i sin lovgivning med tilstrækkelig retssikkerhed har fastsat en forpligtelse til at gennemføre en passende vurdering af alle projekter, herunder projekter for hvilke der skal foretages en vurdering af indvirkningen på miljøet.
            
         
               2.
            
            
               Republikken Finland betaler sagens omkostninger.
            
         
      (1)  EFT C 275 af 15.11.2003.